Guardians of the Galaxy (film)
Čuvari galaksije () je američki film o timu superheroja snimljen po istoimenom Marvelovim stripu. Reditelj filma je Džejms Gan, producent je Studio Marvel, a distributer Filmski studio Volt Dizni. U glavnim ulogama su Kris Prat, Zoi Saldana, Dejv Bautista, Vin Dizel, Bredli Kuper i Li Pejs.

Radnja prati Pitera Kvila koji nakon krađe misteriozne kugle sklapa savez sa grupom autsajdera koji poseduju natprirodne moći kako bi se suprotstavio zlikovcu Ronanu koji traga za kuglom.

Film je premijerno prikazan 21. jula 2014. u Los Anđelesu dok je u bioskopima počeo da se prikazuje od 1. avgusta. Naišao je na pozitivne reakcije kritičara i publike i do sada je zaradio preko 500 miliona dolara na bioskopskim blagajnama.

Radnja 
Drski avanturista, Piter Kvil (Kris Prat) postaće predmet nemilosrdnog lova nakon što ukrade misterioznu kuglu za kojom žudi Ronan (Li Pejs), moćni zlikovac s ambicijama koje mogu dovesti u opasnost ceo univerzum. Da bi pobegao upornom Ronanu, Kvil nevoljno sklapa savez sa četiri potpuno različita lika – rakunom s pištoljem Roketom (Bredli Kuper), drvolikim humanoidom Grutom (Vin Dizel), smrtonosnom i enigmatičnom Gamorom (Zoi Saldana) i Draksom Razaračem (Dejv Bautista) kog vodi želja za osvetom. Kad Kvil otkrije pravu snagu kugle i opasnost koju predstavlja za kosmos, moraće da da sve od sebe da pobedi svoje rivale u očajničkom obračunu – dok sudbina galaksije visi o koncu.

Uloge

Reference

Spoljašnje veze 
 

Američki filmovi
SF-filmovi
Akcije (filmovi)
Filmovi o superherojima
Filmske komedije
Authority control 2
IMAX filmovi
Filmovi temeljeni na stripovima